Wan de Makbule Ozera 80 serre û mêrdeyê ci Hadî Ozero 79 serre 24ê temmuza 2014î de sereştişê keyeyî de ameybî destbendkerdene. Wirdî zî bi îdîaya 'hetkarîya rêxistine' vizêr tepişîyayî û erşawîyayî zîndanî.
Avûkate Dîlane Kunt Ayan 15ê nîsane de  muracatê Hakîmîya Înfazî ya Wanî kerdbî ke 'hepsê keyeyî' bêro dayene Makbule Ozera ke se ra 52 astengdar a la bi bahaneya 'şertê qanûnî ca nîyê' muracat ame redkerdene.
Avûkate Kunte muracat de vat: ''Muwekîla mi astengdar a û nêeşkena hewcedarîyanê xo bi sereyê xo peyda bikera. Coka ganî ci rê cezaya keyeyê hepsî bêra caardene.''
